S-1430/2006

Ár 2007, föstudaginn 21. desember, er dómþing Héraðsdóms Reykjavíkur háð á sjúkrahúsinu á Akranesi, Merkigerði 9, þar í bæ, af J-kk-þgf J-kk-þgf héraðsdómara og dómur kveðinn upp í máli nr. S-1430/2006: Ákæruvaldið gegn F-kk-þgf N-kk-þgf, sem dómtekið var samdægurs á grundvelli 125. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 12. september 2006 á hendur ákærða, F-kk-þgf N-kk-þgf, kt. 000000-0000, Boðagranda 5, Reykjavík, til refsingar fyrir fíkniefnalagabrot, með því að hafa, sunnudaginn 9. apríl 2006, flutt hingað til lands frá Amsterdam 5,57 grömm af heróíni og 24,44 grömm af kókaíni falið í líkama sínum, en ákærði var handtekinn á Keflavíkurflugvelli og efnin haldlögð samdægurs, svo sem nánar er lýst í ákæru. Er háttsemin talin varða við 2. gr., sbr. 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og nr. 68/2001, sem og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni með áorðnum breytingum og auglýsingu nr. 232/2001, varðandi meðferð á kókaíninu. Auk refsingar er þess krafist að fíkniefnin verði gerð upptæk samkvæmt 6. mgr. 5. gr. nefndra fíkniefnalaga og 2. mgr. 14. gr. téðrar reglugerðar.

Eftir árangurslausar tilraunir til birtingar ákæru og fyrirkalls í september og október 2006 var ákæra birt í Lögbirtingablaði og málið þingfest 22. nóvember 2006, en fyrir lá að ákærði dveldi einhvers staðar í Hollandi. Er upplýst að þangað hafi hann farið 4. maí 2006 og kom eigi aftur til landsins fyrr en 11. júní síðastliðinn, en frá þeim tíma hefur hann dvalið veikur á sjúkrahúsi.

Með skýlausri játningu ákærða fyrir dómi, sem samrýmist framburði hans hjá lögreglu og öðrum rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Ákærði er 45 ára. Samkvæmt sakavottorði hlaut hann fjórtán refsidóma á árunum 1984-2000, einkum fyrir auðgunar- og fjármunabrot, síðast 17. maí 2000, þá er hann var dæmdur til greiðslu 250.000 króna sektar fyrir fíkniefnalagabrot, en í kjölfar þessa gekkst ákærði 4. nóvember 2004 undir 37.500 króna sekt fyrir vörslur fíkniefna. Í ljósi þess sakaferils og styrkleika nefnds kókaíns og heróíns, sem mun hafa verið ætlað til eigin nota, þykir refsing hæfilega ákveðin fangelsi í fjóra mánuði, sem eftir atvikum þykir mega skilorðsbinda, svo sem nánar greinir í dómsorði.

Að kröfu ákæruvaldsins og með skírskotun til fyrrnefndra laga- og reglugerðarákvæða skulu upptæk til ríkissjóðs þau 5,57 grömm af heróíni og 24,44 grömm af kókaíni sem lögregla haldlagði 9. apríl 2006.

Samkvæmt 1. mgr. 165. gr. laga um meðferð opinberra mála ber að dæma ákærða til greiðslu alls sakarkostnaðar. Er annars vegar um að ræða áfallinn 161.004 króna kostnað vegna rannsókna á nefndum fíkniefnum og hins vegar þóknun H-kk-ef I-kk-ef hæstaréttarlögmanns, skipaðs verjanda fyrir dómi, sem þykir hæfilega ákveðin 65.736 krónur, að meðtöldum virðisaukaskatti.

H-kvk-nf M-kvk-nf S-kvk-nf fulltrúi Lögreglustjórans á höfuðborgarsvæðinu sótti málið af hálfu ákæruvaldsins.

DÓMSORÐ:

Ákærði, F-kk-nf N-kk-nf, sæti fangelsi fjóra mánuði, en fresta skal fullnustu refsingar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 5,57 grömmum af heróíni og 24,44 grömmum af kókaíni.

Ákærði greiði 226.740 krónur í sakarkostnað, þar með talda 65.736 króna þóknun H-kk-ef I-kk-ef hæstaréttarlögmanns.

J-kk-nf J-kk-nf